তার জীবন শুরু থেকেই রূপকথার এক মসৃণ তুলতুলে কাঁথায় মোড়ানো। মাসে পাঁচ লাখ টাকা পান হাতখরচ হিসেবে! সাজসজ্জা আর প্রসাধনের জন্য পান আলাদা করে আরো ১২ লাখ টাকা। স্বাভাবিকভাবেই প্রশ্ন জাগে, এতো টাকা যিনি দু’হাতে উড়ান, তিনি আসলে কে? কিশোরী স্যাফরন ড্রেউইট-বারলো তার নাম। হলিউডের কোনো সিনেমার তারকা নন তিনি। দুই সমকামী বাবা ব্যারি ও টোনি ড্রেউইট-বারলোর সারোগেটের সন্তান তিনি! জন্ম থেকেই মেয়েকে তারা অত্যন্ত আদরে ভরিয়ে রেখেছেন। যে কোনো রকমের উপমা সেটার জন্য প্রযোজ্য নয়। তার হাতের আংটির দাম তিন কোটি টাকার বেশি। জানা গেছে, একদিন যে পোশাক তিনি পরেন, সেটি আর পরের বার গায়ে দেন না! নতুন পোশাকের পাশাপাশি নতুন জুতা ও ব্যাগ তার জন্য বরাদ্দ থাকে। অবশ্য আয়েশ করে বসে থাকেন না তিনি। ইতোমধ্যেই শুরু করে দিয়েছেন নিজের ব্যবসা। ত্বকের প্রসাধনীর ব্যবসা শুরু করেছেন আট কোটি টাকা মূলধন দিয়ে।